पाएं अपने शहर की ताज़ा ख़बरें और फ्री ई-पेपरडाउनलोड करें
कोरोनावायरस की पहली लहर पर सख्त लॉकडाउन के जरिए काबू पाने वाले सिंगापुर में अब दूसरी लहर का खतरा मंडरा रहा है। न्यूज एजेंसी के मुताबिक, एक लोकल हॉस्पिटल से संक्रमण फैला। यह भी अहम है कि ये लोकल और नया वैरिएंट है। इसके 64 मामलों की पुष्टि हो चुकी है। इनमें से एक वैरिएंट वो भी है जो इन दिनों भारत में पाया जा रहा है और जो ज्यादा तेजी से फैलता है।
नए मामले सामने आने के बाद एडमिनिस्ट्रेशन ने सख्त कदम उठाना शुरू कर दिए हैं। बॉर्डर पर सख्ती बढ़ाई गई है। इसके अलावा भीड़ रोकने के लिए भी नियम तय कर दिए गए हैं। हेल्थ मिनिस्टर किम योंग के मुताबिक- अगर हालात बिगड़ते हैं तो आंशिक लॉकडाउन लगाया जा सकता है।
एक हफ्ते में बढ़े मामले
न्यूज एजेंसी के मुताबिक, कई महीने से यहां बहुत कम संक्रमण के मामले सामने आए थे। लेकिन, एक हफ्ते के दौरान ये तेजी से बढ़े। इसके बाद प्रशासन ने सख्ती का फैसला किया। सिंगापुर ने इस साल की शुरूआत में ही लॉकडाउन में ढील देना शुरू किया था।
हेल्थ मिनिस्टर किम योंग ने कहा- वैक्सीनेशन की वजह से यह मामले या तो असैम्टोमैटिक (जिनमें लक्षण दिखाई नहीं देते) हैं, या फिर ऐसे लोग हैं जिनमें हल्के लक्षण हैं। किसी को भी ऑक्सीजन की जरूरत नहीं पड़ी। इसलिए, वैक्सीनेशन बेहद अहम है।
फिक्र की बात क्या
कुल मिलाकर 64 नए मामले सामने आए हैं। इनमें से 5 एक ही हॉस्पिटल के हैं। इससे भी ज्यादा खतरे की बात यह है कि 64 में से 9 लोग ऐसे हैं जो वैक्सीन के दोनों डोज लगवा चुके थे।
काबू पाने के लिए ये कदम उठाए
भारत क्या सीख सकता है
सिंगापुर ने पहली लहर पर सख्त लॉकडाउन और नियमों से काबू पाया था। और ये बस कागजी कार्रवाई नहीं थे, बल्कि उपायों पर सख्ती से अमल कराया गया था। न्यूजीलैंड और सिंगापुर ने कामयाबी से पहली लहर पर काबू पाया था। भारत इन उपायों से काफी कुछ सीख सकता है, हालांकि इन देशों की भौगोलिक स्थिती और जनसंख्या भारत से बिल्कुल अलग है।
पहली लहर पर ऐसे काबू पाया गया था
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn